                                                              ZAPISNIK

           8. sjednice Vijeća Gradske četvrti Trnje koja je održana  20. prosinca 2017. u prostorijama Područnog ureda gradske uprave Trnje, Ulica grada Vukovara 56a, III. kat,
dvorana-soba 301,  s početkom u 18,00 sati.


Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica,  Rudolf Pristovnik, Zlatko Ribarić i Srećko Šuk.

Ne nazočni članovi Vijeća: Nenad Predovan i Hano Uzeirbegović.

Ostali nazočni: Ivica Živković - voditelj Područnog odsjeka Trnje (Trnje) i Daniela Vuković - djelatnica Gradskog ureda za mjesnu samoupravu.


Predsjednik	utvrđuje da je na sjednici nazočno 13 članova Vijeća od 15 te Vijeće može pravovaljano raspravljati i odlučivati, otvara 8. sjednicu Vijeća.
  

Predsjednik	otvara raspravu o zapisniku 6. sjednice Vijeća.

Predsjednik	zaključuje raspravu i daje na glasovanje prihvaćanje zapisnika 6. sjednice. 

Vijeće je jednoglasno prihvatilo zapisnik 6. sjednice.

Predsjednik	otvara raspravu o zapisniku 7. sjednice Vijeća.

U raspravi sudjeluju: Vladimir Dimić i Vedran Mihelčić.

Predsjednik	zaključuje raspravu i daje na glasovanje prihvaćanje dopunjenog zapisnika 7. sjednice. 

Vijeće je većinom glasova (11 "ZA" i 2 "SUZDRŽANA") prihvatilo zapisnik 7. sjednice.


Predsjednik    otvora  raspravu o predloženom dnevnom redu.

Predsjednik 	zaključuje raspravu i daje na glasovanje predloženi dnevni red.

Vijeće je jednoglasno prihvatilo sljedeći

DNEVNI RED:

1. 	Prijedlog zaključka o izmjenama Plana komunalnih aktivnosti Gradske četvrti Trnje u 	2017.,
2.	Prijedlog zaključka o imenovanju članova Stožera civilne zaštite Gradske četvrti 	Trnje,
3.	Prijedlog zaključka o davanju mišljenja o dužem radnom vremenu ugostiteljskom 	objektu Caffe baru "KAZAN" u Zagrebu, Savska cesta 83,
4. 	Prijedlog zaključka o davanju mišljenja na Prijedlog odluke o izmjenama i dopunama 	Proračuna Grada Zagreba za 2017.,
5.	Prijedlog zaključka o davanju mišljenja na Prijedlog zaključka o objavi poziva za 	iskazivanje interesa radi kupnje nekretnine za smještaj teško bolesnih i umirućih osoba 	na području Grada Zagreba,
6.	Prijedlog zaključka o davanju mišljenja na Prijedlog zaključka strategije razvoja 	urbane aglomeracije Zagreb za razdoblje do 2020. godine,
7.	Prijedlog zaključka o davanju mišljenja na Prijedlog odluke o određivanju poslova 	održavanja objekata i uređaja komunalne infrastrukture koji se odnose na odvodnju 	atmosferskih voda,
8.	Prijedlog zaključka o davanju mišljenja na Prijedlog odluke o grobljima,
9.	Prijedlog zaključka o davanju mišljenja na Prijedlog zaključka o davanju prethodne 	suglasnosti trgovačkom društvu Zagrebački holding d.o.o. za statusnu promjenu 	podjele s osnivanjem trgovačkih društava s ograničenom odgovornošću,
10.	Prijedlog zaključka o davanju mišljenja na Prijedlog programa organizacije 	manifestacija od gospodarskog interesa za Grad Zagreba za 2018.,
11.	Prijedlog zaključka o davanju mišljenja na Prijedlog zaključka o sklapanju Sporazuma 	o financiranju održavanja ceste Gornja Bistra - Crveni spust za 2018.,
12.	Informacije, pitanja i prijedlozi.


Ad 1.	Prijedlog zaključka o izmjenama Plana komunalnih aktivnosti Gradske četvrti 	Trnje u 2017.,

Predsjednik	daje uvodno obrazloženje te otvara raspravu.

U raspravi sudjeluje: Iva Ivšić.

Predsjednik	zaključio je raspravu i dao na glasovanje prijedlog zaključka.

Vijeće je većinom glasova (12 "ZA" i 1 "SUZDRŽAN")  donijelo

	[bookmark: RANGE!A1:F44]ZAKLJUČAK                                                                                                                                                                            o izmjenama Plana komunalnih aktivnosti 
Gradske četvrti Trnje u 2017.

	Članak 1.

	U Planu  komunalnih aktivnosti Gradske četvrti Trnje u 2017. (Službeni glasnik Grada Zagreba  7/17, 18/17 i 23/17) točka 4.,  mijenja se i glasi:

	"
	
	
	
	
	

	Planirana sredstva za poslove i radove održavanja u mjesnim odborima na području Gradske četvrti, u ukupnom iznosu 8.528.000,00 kuna, raspoređuju se, sukladno planovima malih komunalnih akcija mjesnih odbora, na sljedeći način:

	REDNI
BROJ
	MJESNI ODBOR
	SREDSTVA PREMA NAMJENI
	UKUPNA 
SREDSTVA

	
	
	ČIŠĆENJE
JAVNIH
POVRŠINA
	
ODRŽAVANJE
JAVNIH 
POVRŠINA
	ODRŽAVANJE
NERAZVRSTANIH 
CESTA
	

	1.
	CVJETNICA
	151.305,00
	274.802,00
	118.882,00
	544.989,00

	2.
	CVJETNO NASELJE
	181.569,00
	307.231,00
	121.046,00
	609.846,00

	3.
	KANAL
	168.839,00
	201.594,00
	196.979,00
	567.412,00

	4.
	MARIN DRŽIĆ
	272.477,00
	387.786,00
	195.843,00
	856.106,00

	5.
	MARTINOVKA
	211.049,00
	301.403,00
	151.692,00
	664.144,00

	6.
	MIRAMARE
	152.335,00
	258.506,00
	101.556,00
	512.397,00

	7.
	SAVSKI KUTI
	193.543,00
	187.697,00
	146.465,00
	527.705,00

	8.
	SIGEČICA
	316.687,00
	337.969,00
	183.345,00
	838.001,00

	9.
	STARO TRNJE
	228.549,00
	289.949,00
	199.734,00
	718.232,00

	10.
	TRNJANSKA SAVICA
	317.503,00
	451.103,00
	228.205,00
	996.811,00

	11.
	TRNJE
	215.743,00
	260.100,00
	96.516,00
	572.359,00

	12.
	VESLAČKO NASELJE
	136.867,00
	200.139,00
	156.419,00
	493.425,00

	13.
	VRBIK
	248.781,00
	253.401,00
	124.391,00
	626.573,00

	UKUPNO
	2.795.247,00
	3.711.680,00
	2.021.073,00
	8.528.000,00

	
	
	
	
	
	

	Pod čišćenjem javnih površina, u smislu odredaba Zakona o komunalnom gospodarstvu i Odluke o komunalnom redu (Službeni glasnik Grada Zagreba 3/14, 16/14, 22/14 i 25/15), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina, a nositelj izvršenja poslova i radova je Zagrebački Hodlding d.o.o., Podružnica Čistoća.

	Održavanje javnih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njega ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštite uređenih javnih ozelenjenih površina kao i održavanja elemenata zaštite, hitne intervencije na bilju uzrokovanih prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina. Nositelj izvršenja poslova i radova održavanja je Zagrebački holding d.o.o., Podružnica Zrinjevac.

	Održavanje nerazvrstanih cesta u ovom planu obuhvaća redovno održavanje održavanje nerazvrstanih cesta, i to:

	- redovno ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.

	- redovno održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovnog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).

	- asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.

	- redovno - pojačano održavanje.

	Nositelj izvršenja planiranih poslova i radova redovnog održavanja nerazvrstanih cesta je Zagrebački holding d.o.o., Podružnica Zagrebačke ceste.

	Čkanak 2.


	Ovaj će zaključak biti objavljen u Službenom glasniku Grada Zagreba.
	
	

	
	
	
	
	
	



Ad 2.	Prijedlog zaključka o imenovanju članova Stožera civilne zaštite Gradske četvrti 	Trnje,

Predsjednik	daje uvodno obrazloženje te otvara raspravu.

U raspravi sudjeluje:	Mladen Perica
.
Predsjednik 	zaključio je raspravu i dao na glasovanje prijedlog zaključka. 

Vijeće je jednoglasno donijelo

ZAKLJUČAK
o imenovanju članova Stožera civilne zaštite Gradske četvrti Trnje

1. U Stožer civilne zaštite Gradske četvrti Trnje imenuju se:
· za načelnika: predsjednika Vijeća Gradske četvrti Trnje;
· za zamjenika načelnika: potpredsjednika Vijeća Gradske četvrti Trnje;
· za članove:
     -   Rudolf	Pristovnik, član Vijeća Gradske četvrti Trnje;
     -   Vladimir Dimić, član Vijeća Gradske četvrti Trnje;
  -    Zlatko	Ribarić, član Vijeća Gradske četvrti Trnje;
· Mladen Plavšić, Vatrogasna zajednica Grada Zagreba;
· Jelena Kirin, Gradsko društvo Crvenog križa Zagreb.

2. Ovaj će zaključak biti objavljen u Službenom glasniku Grada Zagreba.


Ad 3. 	Prijedlog zaključka o davanju mišljenja o dužem radnom vremenu 	ugostiteljskom objektu Caffe baru "KAZAN" u Zagrebu, Savska cesta 83,	

Predsjednik	daje uvodno obrazloženje te otvara raspravu.

Predsjednik	zaključio je raspravu i dao na glasovanje prijedlog zaključka.


Vijeće je jednoglasno donijelo

Z A K LJ U Č A K
o davanju mišljenja o radnom vremenu ugostiteljskog objekta caffe bar „KAZAN“ u Zagrebu, Savska cesta 83,  na dane 24. i 31. prosinca 2017.

1.	Vijeće Gradske četvrti suglasno je da se ugostiteljskom objektu caffe „KAZAN“ u Zagrebu, Savska cesta 83,  na dane 24. prosinca 2017., radi organiziranja Badnje noći  i 31. prosinca 2017., radi dočeka Nove godine  odobri radno vrijeme do 4,00 sata idućeg dana.

2.	Ovaj će zaključak biti dostavljen Gradskom uredu za gospodarstvo, rad i poduzetništvo, Odjel za gospodarske djelatnosti i rad, Zapoljska 1, Zagreb.


Ad 4.	Prijedlog zaključka o davanju mišljenja na Prijedlog odluke o izmjenama i 	dopunama Proračuna Grada Zagreba za 2017.,

Predsjednik	daje uvodno obrazloženje te otvara raspravu.

U raspravi sudjeluju: Ismar Avdagić i Iva Ivšić.

Predsjednik	zaključio je raspravu i dao na glasovanje prijedlog člana Vijeća Ismara Avdagića kojim Vijeće daje negativno mišljenje o Prijedlogu odluke o izmjenama i dopunama Proračuna Grada Zagreba za 2017.

Vijeće nije prihvatilo prijedlog (6 "ZA").

Predsjednik	daje na glasovanje prijedlog članice Vijeća Ive Ivšić kojim Vijeće prima na znanje Prijedlog odluke o izmjenama i dopunama Proračuna Grada Zagreba za 2017.

Vijeće je većinom glasova (7 "ZA" i 6 "PROTIV") donijelo

Z A K LJ U Č A K
o davanju mišljenja na  Prijedlog Odluke o izmjenama i dopunama
Proračuna Grada Zagreba za 2017.

	1.
	Vijeće Gradske četvrti Trnje je primilo na znanje Prijedlog Odluke o izmjenama i dopunama Proračuna Grada Zagreba za 2017.


	2.
	Ovaj će zaključak biti upućen Stručnoj službi gradonačelnika.




Ad 5.	Prijedlog zaključka o davanju mišljenja na Prijedlog zaključka o objavi poziva 	za iskazivanje interesa radi kupnje nekretnine za smještaj teško bolesnih i 	umirućih osoba na području Grada Zagreba,

Predsjednik	daje uvodno obrazloženje te otvara raspravu.

U raspravi sudjeluje: Mladen Perica.

Predsjednik	zaključio je raspravu i dao na glasovanje prijedlog zaključka.

Vijeće je jednoglasno donijelo
Z A K LJ U Č A K
o davanju mišljenja na Prijedlog Zaključka o objavi Poziva za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba

	1.
	Vijeće Gradske četvrti Trnje daje pozitivno mišljenje na  Prijedlog Zaključka o objavi Poziva za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba.

	
	

	2.
	Ovaj će zaključak biti upućen Stručnoj službi gradonačelnika.




Ad 6.	Prijedlog zaključka o davanju mišljenja na Prijedlog zaključka strategije razvoja 	urbane aglomeracije Zagreb za razdoblje do 2020. godine,

Predsjednik	daje uvodno obrazloženje te otvara raspravu.

U raspravi sudjeluju: Krešimir Končić, Srećko Šuk i Iva Ivšić.

Predsjednik	zaključio je raspravu i dao na glasovanje prijedlog zaključka.

Vijeće je većinom glasova (10 "ZA" i 3 "PROTIV") donijelo

Z A K LJ U Č A K
o davanju mišljenja na Prijedlog Zaključka strategije razvoja Urbane aglomeracije Zagreb za razdoblje do 2020. godine

	1.
	Vijeće Gradske četvrti Trnje je primilo na znanje prijedlog Zaključka strategije razvoja Urbane aglomeracije Zagreb za razdoblje do 2020. godine.


	2.
	Ovaj će zaključak biti upućen Stručnoj službi gradonačelnika.




Ad 7.	Prijedlog zaključka o davanju mišljenja na Prijedlog odluke o određivanju 	poslova održavanja objekata i uređaja komunalne infrastrukture koji se odnose 	na odvodnju 	atmosferskih voda,

Predsjednik	daje uvodno obrazloženje te otvara raspravu.

U raspravi sudjeluju: Šime Kovač, Mladen Perica, Iva Ivšić i Srećko Šuk.

Predsjednik	zaključio je raspravu i dao na glasovanje prijedlog zaključka.

Vijeće je većinom glasova (11 "ZA" i 2 "PROTIV") donijelo



Z A K LJ U Č A K
o davanju mišljenja na Prijedlog Odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda

	1.
	Vijeće Gradske četvrti Trnje daje negativno mišljenje na prijedlog Odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda.


	2.
	Ovaj će zaključak biti upućen Stručnoj službi gradonačelnika.




Ad 8.	Prijedlog zaključka o davanju mišljenja na Prijedlog odluke o grobljima,

Predsjednik	daje uvodno obrazloženje te otvara raspravu.

Predsjednik	zaključio je raspravu i dao na glasovanje prijedlog zaključka.

Vijeće je većinom glasova (12 "ZA" i 1 "SUZDRŽAN") donijelo

Z A K LJ U Č A K
o davanju mišljenja na  Prijedlog odluke o grobljima

	1.
	Vijeće Gradske četvrti Trnje je primilo na znanje Prijedlog Odluke o grobljima.


	2.
	Ovaj će zaključak biti upućen Stručnoj službi gradonačelnika.


	

Ad 9.	Prijedlog zaključka o davanju mišljenja na Prijedlog zaključka o davanju 	prethodne suglasnosti trgovačkom društvu Zagrebački holding d.o.o. za statusnu 	promjenu podjele s osnivanjem trgovačkih društava s ograničenom 	odgovornošću,

Predsjednik	daje uvodno obrazloženje te otvara raspravu.

U raspravi sudjeluju: Mladen Perica, Pero Kovačević, Iva Ivšić, Krešimir Končić, Šime Kovač, Ismar Avdagić i Vladimir Dimić.
 
Predsjednik	zaključio je raspravu.

Predsjednik 	daje na glasovanje prijedlog zaključka kojim Vijeće daje negativno mišljenje. Vijeće nije prihvatilo prijedlog (6 "ZA").

Predsjednik	daje na glasovanje prijedlog zaključka kojim Vijeće daje pozitivno mišljenje. Vijeće nije prihvatilo prijedlog (5 "ZA").

Predsjednik	konstatira da Vijeće nije donijelo zaključak.



Ad 10.	Prijedlog zaključka o davanju mišljenja na Prijedlog programa organizacije 	manifestacija od gospodarskog interesa za Grad Zagreba za 2018.,

Predsjednik	daje uvodno obrazloženje te otvara raspravu.

U raspravi sudjeluje: Srećko Šuk.

Predsjednik	zaključio je raspravu i dao na glasovanje prijedlog zaključka.

Vijeće je većinom glasova (12 "ZA" i 1 "SUZDRŽAN")  donijelo

Z A K LJ U Č A K
o davanju mišljenja na  Prijedlog Programa organizacije manifestacija od gospodarskog interesa za Grad Zagreb za 2018.

	1.
	Vijeće Gradske četvrti Trnje je primilo na znanje Prijedlog Programa organizacije manifestacija od gospodarskog interesa za Grad Zagreb za 2018.


	2.
	Ovaj će zaključak biti upućen Stručnoj službi gradonačelnika.




Ad 11.	 Prijedlog zaključka o davanju mišljenja na Prijedlog zaključka o sklapanju 	Sporazuma o financiranju održavanja ceste Gornja Bistra - Crveni spust za 	2018.,

Predsjednik	daje uvodno obrazloženje te otvara raspravu.
 
Predsjednik	zaključio je raspravu i dao na glasovanje prijedlog zaključka.

Vijeće je većinom glasova (12 "ZA" i 1 "SUZDRŽAN") donijelo

	
	Z A K LJ U Č A K
o davanju mišljenja na  Prijedlog Zaključka o sklapanju Sporazuma o financiranju održavanja ceste Gornja Bistra - Crveni spust za 2018.

	1.
	Vijeće Gradske četvrti Trnje je primilo na znanje Prijedlog Zaključka o sklapanju Sporazuma o financiranju održavanja ceste Gornja Bistra - Crveni spust za 2018.


	2.
	Ovaj će zaključak biti upućen Stručnoj službi gradonačelnika.







Ad 12. Informacije, pitanja i prijedlozi. 

Mladen Perica informira Vijeće da su pojedine gradske četvrti nabavile teblete za svoja vijeća te predlaže nabavu istih iz za ovo Vijeće. 

Predsjednik podržava prijedlog člana Vijeća Mladena Perice te zadužuje voditelja Područnog odsjeka Trnje (Trnje) Ivicu Živkovića da pribavi informacije u svezi realizacije podržanog prijedloga.

Krešimir Končić informira članove Vijeća da je izrađen projektni zadatak na temu revitalizacije tržnica. Moli članove Vijeća da isti podrže.

Predsjednik zahvaljuje članovima Vijeća Ismaru Avdagiću, Ivi Ivšić i Krešimiru Končicu na uloženom trudu oko izrade projektnog zadatka.

Vladimir Dimić upozorava na slabu opremljenost parkova, igrališta i drugih javnih površina koševima za pseći izmet.

Krešimir Končić poziva sve prisutne na domjenak koji će se održati dana 21. prosinca 2017. u prostoru Mjesnog odbora Staro Trnje, Trnjanska cesta 128, s početkom u 18,00 sati.

Predsjednik, nakon kratkog osvrta na rad Vijeća od konstituiranja do 8. sjednice, svima zahvaljuje na suradnji te svima čestita nadolazeće blagdane.
 
Predsjednik	zaključuje sjednicu.

Sjednica je završila s radom u 19,00 sati.

